SET พรุ่งนี้ขึ้นต่อ แนวต้าน 1,500-1,505 จุด
บล.ฟินันเซีย ไซรัส คาดนวโน้มตลาดหุ้นไทยพรุ่งนี้ยังมีโอกาสปรับตัวขึ้นได้ต่อหากไม่มีปัจจัยลบอื่นๆ เข้ามา พร้อมให้แนวต้าน 1,500-1,505 จุด แนวรับ 1,485-1,490 จุด
13 พ.ค. 2558

นายสมชาย เอนกทวีผล ผู้อำนวยการฝ่ายวิจัยหลักทรัพย์ บล.ฟินันเซีย ไซรัส เปิดเผยถึงตลาดหุ้นไทยวันนี้ (13 พ.ค.) ดัชนีมีการรีบาวน์หลังวานนี้ปรับตัวลงแรง อีกทั้งยังเป็นไปในทิศทางเดียวกับตลาดภูมิภาควันนี้ซึ่งส่วนใหญ่เคลื่อนไหวในแดนบวก นอกจากนี้ยังมีปัจจัยหนุนจากราคาน้ำมันในตลาดโลกเพิ่มขึ้นเข้ามาช่วยหนุนหุ้นกลุ่มพลังงานและปิโตรเคมี ทำให้ดัชนีตลาดหุ้นไทยปรับตัวเพิ่มขึ้นได้
แนวโน้มตลาดหุ้นไทยพรุ่งนี้คาดว่ายังมีโอกาสปรับตัวขึ้นได้ต่อหากไม่มีปัจจัยลบอื่นๆ เข้ามา โดยเป็นไปตามการปรับตัวขึ้นของดัชนีดาวโจนส์ฟิวเจอร์และตลาดหุ้นอื่นในตะวันตกที่คาดว่าจะเป็นบวกตามกัน อีกทั้งตลาดหุ้นไทยดัชนีมีการปรับตัวลงหลายวัน ทำให้ในช่วงนี้ดัชนียังอยู่ในช่วงของการรีบาวด์ อย่างไรก็ตามในช่วงนี้ยังไม่มีปัจจัยอื่นๆ ที่ต้องติดตามเป็นพิเศษ พร้อมให้แนวต้าน 1,500-1,505 จุด แนวรับ 1,485-1,490 จุด
 
หลักทรัพย์ที่มีมูลค่าการซื้อขายสูงสุด 5 หลักทรัพย์
CPALL ปิดที่ 44.50 บาท เพิ่มขึ้น 2.00 บาท
TRUE ปิดที่ 11.10 บาท ลดลง 0.20 บาท
PTT ปิดที่ 354.00 บาท เพิ่มขึ้น 9.00 บาท
ADVANC ปิดที่ 236.00 บาท ลดลง 3.00 บาท
CPF ปิดที่ 23.20 บาท เพิ่มขึ้น 1.40 บาท
 
ที่มา: สำนักข่าวอินโฟเควสท์